PREDKLADACIA  SPRÁVA 

Ministerstvo vnútra Slovenskej republiky predkladá vláde Slovenskej republiky, na základe zákona č.172/2004 Z.z. o prevode vlastníctva nehnuteľného majetku vo vlastníctve Slovenskej  republiky na  obec alebo  vyšší  územný celok v  znení  neskorších predpisov,  návrh na vyslovenie súhlasu s bezodplatným prevodom vlastníctva nehnuteľného majetku vo vlastníctve Slovenskej republiky. 

Predmetom návrhu  sú  stavby  a pozemky  bývalých oddelení hraničnej kontroly na štátnej hranici so štátmi, ktoré sú dnes súčasťou Európskej únie a sú v správe štátnych rozpočtových organizácií v zriaďovateľskej pôsobnosti Ministerstva vnútra Slovenskej republiky (ďalej len „správca“). 

Predkladaný návrh zahrňuje nehnuteľný majetok v týchto obciach:  

1.	správca: Krajské riaditeľstvo Policajného zboru v Nitre. 

1.1.	Červený Kameň č. 130, okres Ilava,
1.2.	Červený Kameň č. 361, okres Ilava,
1.3.	Horné Srnie č. 86, okres Trenčín.

2.	správca: Krajské riaditeľstvo Policajného zboru v Prešove. 

2.1.	Vyšný Komárnik č. 35, okres Svidník. 

O prebytočný majetok štátu neprejavili záujem žiadne štátne rozpočtové organizácie a štátne príspevkové organizácie,  a preto bol  podľa  § 8 ods. 1 zákona č. 278/1993 Z.z. o správe majetku štátu v znení neskorších predpisov,  vo väzbe na § 3 ods. 1 zákona č.172/2004 Z.z. v znení neskorších predpisov ponúknutý obciam, na území ktorých sa nachádza. S prevodom majetku obecné zastupiteľstvá  súhlasili. Prevod vlastníctva majetku štátu na obce sa   uskutočňuje  darovacou  zmluvou. 

Predkladaný materiál nezakladá nároky na štátny rozpočet a nevyplývajú z neho negatívne dopady na životné prostredie, zamestnanosť ani podnikateľské prostredie,   preto sa doložka vplyvov nevyhotovuje.